L 141/46
SK
Úradný vestník Európskej únie
31.5.2023
3.
Pokiaľ ide o profily služieb, žiadosti a priorizáciu: a) profily služieb sú definované hodnotami ich primárnych atribútov.
Preddefinované profily služieb sú stanovené v prílohe.
b) používatelia môžu podávať žiadosti o služby vymedzené v článku 9 vykonávacieho rozhodnutia (EÚ) 2023/1055.
c) žiadosti o služby sa riadia pravidlami, vymedzenými v článku 9 vykonávacieho rozhodnutia (EÚ) 2023/1055.
Centrum GOVSATCOM pridelí žiadosť rozšírenému súboru Únie, ktorý zahŕňa kapacitu poskytovanú v rámci Programu Únie pre bezpečnú konektivitu.
d) každý konflikt súvisiaci so žiadosťou o službu vrátane potreby zrušenia služby sa riadi pravidlami vymedzenými v článku 11 vykonávacieho rozhodnutia (EÚ) 2023/1055. 4.
Pokiaľ ide o logiku zavádzania: a) systém, ktorým sa vykonáva program Únie pre bezpečnú konektivitu, je koncipovaný ako modulárny a škálovateľný, pričom sa postupne rozširuje vesmírny segment v závislosti od vývoja dopytu po službách počas prevádzkovej životnosti; b) modularita a škálovateľnosť systému, ktorým sa vykonáva Program Únie pre bezpečnú konektivitu, môže zahŕňať investície súkromného sektora v súlade s výkyvmi dopytu na trhu; c) žiadna činnosť dopĺňania prostriedkov na úrovni vesmírneho alebo pozemného segmentu nemá vplyv na kontinuitu prevádzkových služieb.
Článok 3 Nadobudnutie účinnosti Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 30. mája 2023
Za Komisiu predsedníčka Ursula VON DER LEYEN